wickkiey/tamil-wikipedia-chunked huggingface dataset:
# கோசுதானி ஆறு

## சுற்றுச்சூழல் பிரச்சனைகள்

ஆந்திரப் பிரதேச அரசு விசாகப்பட்டினத்தில் பாக்சைட் சுரங்க குத்தகைக்கு வழங்குவதற்கான முடிவு உள்ளூர் மக்கள், ஆர்வலர்கள் மற்றும் மத்திய அரசிடமிருந்து விமர்சனங்களை ஈர்த்துள்ளது. குழாய்க் கிணறுகளை மூழ்கடித்து நிலத்தடி நீரைப் பிரித்தெடுப்பதற்காக கோசுதானியின் ஆற்றுப் படுகையை ஒரு தனியார் நிறுவனத்திற்குக் குத்தகைக்கு விடுவதற்கான முடிவு, இப்பகுதியில் உள்ள 100,000க்கும் மேற்பட்ட மக்களின் நீர்த்தேவை மற்றும் நிலத்தடி நீர்மட்டம் மற்றும் நீர் பாதுகாப்பில் கடுமையான விளைவுகளை ஏற்படுத்துவதாகக் கருதப்படுகிறது.
# கிளாசு குயில்

**கிளாசு குயில்** (*Klaas's cuckoo*)(*கிரைசோகாக்சிக்சு கிளாசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது சகாரா கீழமை ஆப்பிரிக்காவின் காடுகள் நிறைந்த பகுதிகளில் மட்டுமே காணப்படும் அகணிய உயிரி. இதன் குறிப்பிட்ட சிற்றினப் பெயர் கிளாசு, மாதிரி சிற்றினத்தினைச் சேகரித்த கோய்கோயினை கௌரவிக்கிறது.
# கிளாசு குயில்

## பெயர்

இந்த சிற்றினத்திற்கு லீ கவ் கவ் தி கிளாசு நினைவாகப் பெயரிடப்பட்டது. 1806-ல் பிரெஞ்சு ஆய்வாளர் பிரான்சுவா லு வைலண்ட், தனது புத்தகமான “ஆப்பிரிக்கப் பறவைகளின் இயற்கை வரலாறு” -ல் தனது *கொய்கோய்* வேலைக்காரன் மற்றும் உதவியாளரை அங்கீகரிப்பதற்காக, வகை மாதிரியைக் கண்டுபிடித்த கிளாசு நினைவாகப் பெயரிட்டார். லீ வையலண்ட் கீழ்க்கண்டவாறு கூறுகிறார்:  
1815-ல் லீ வைலண்டின் விருப்பத்தின்படி ஜேம்சு பிரான்சிசு இசுடீபன்சால், ***குக்குலசு கிளாசு*** என்ற பறவையின் முதல் இருமொழிப் பெயர் பயன்படுத்தப்பட்டபோது. மேலும் கிளாசுக்கான அஞ்சலி தற்போதைய இருசொல் வரை நீடித்தது.  
ஒரு இனக்குழுவின் பெயரால் பெயரிடப்பட்ட சிற்றினத்தின் முதல் அறியப்பட்ட நிகழ்வு இந்தப் பறவை ஆகும்.
# கிளாசு குயில்

## சரகம்

தென்மேற்கில் மிகவும் வறண்ட பகுதிகளைத் தவிர்த்து, துணை-சகாரா ஆப்பிரிக்கா முழுவதும் இந்த சிற்றினம் காணப்படுகிறது.
# உலூனா 4

<references group="" responsive="1"></references>  
**உலூனா 4 **அல்லது **ஈ - 6 எண் 4** வ் *(Luna 4)* or *(E-6 No.4)* (Ye-6 series) (சில நேரங்களில் மேற்கில் **இசுபூட்னிக் 26** என அழைக்கப்படுகிறது) என்பது ***நிலாவில்*** முதல் மென்மையான தரையிறக்கத்தை அடைய லூனா திட்டத்தின் கீழ் தொடங்கப்பட்ட சோவியத் விண்கலம் ஆகும். வெற்றிகரமாக ஏவப்பட்டதைத் தொடர்ந்து விண்கலம் தடவழித் திருத்தைச் சரிசெய்யத் தவறிவிட்டது , இதன் விளைவாக அது புவியின் வட்டணையில் இருப்பதற்குப் பதிலாக நிலாவைத் தவறவிட்டது.
# உலூனா 4

## திட்டப் பணி

லூனா 4 1963 ஏப்ரல் 2 அன்று 08:16:37 ஒபொநே யில் மோல்னியா - எல் ஏவூர்தியால் ஏவப்பட்டது. பைக்கோனூர் விண்வெளித் தளத்தில் தளம் 1/5 இலிருந்து ஏவப்பட்டது. தொடக்க நிலைநிறுத்த வட்டணையை 167/182 கிலோமீட்டர்கள் (104/113 மைல்) அடைந்த பிறகு , ஏவூர்தியின் மேல் கட்டம் மீண்டும் தொடங்கி உலூனா 4 கலத்தை ஒரு நிலா பெயரும் தடவழியில் நுழைத்தது.  
விண்கலம் தேவையான இடைதடவழித் திருத்த முறைகளைச் செய்யவில்லை , இதன் விளைவாக 1963 ஏப்ரல் 5 அன்று 1:24 மணிக்கு 8,336,2 கிலோமீட்டர் (579.9 மைல்) நிலாவைத் தவறவிட்டது. பின்னர் அது புவியின் வட்டணையில் 90,000 ×700,000 கிமீ தொலைவை மையமாகக் கொண்டிருந்தது. ஏப்ரல் 5 அன்று மாலை 7:45 மணிக்கு மாஸ்கோ வானொலியில் ஒளிபரப்ப திட்டமிடப்பட்டிருந்த ஒரு விரிவுரை நிகழ்ச்சி நீக்கப்பட்டது. இந்த விண்கலம் ஏப்ரல் 6 வரை குறைந்ததுட்சம் 183 மெகா எர்ட்சு அலைவெண்ணில் தகவலை செலுத்திவந்தது.
# உலூனா 4

## நிலா மேற்பரப்பு நெருக்க ஒளிப்படம்

இந்தச் செய்முறையின் நோக்கம் நிலா மேற்பரப்பின் இயல்புகள் குறித்த தகவல்களைப் பெறுவதாகும். இந்த இயல்புகளில் பள்ளம், கட்டமைப்பு அளவு, பள்ளங்களின் அளவு , பரவலின் அளவு , மேற்பரப்பின் இயக்க இயல்புகளின் அளவுகள் , அதாவது தாங்கும் வலிமை , ஒருங்கியைவு , திண்ணிப்பு போன்றவை அடங்கும். நிலா மேற்பரப்பு கூறுபாடுகளை உருவாக்கும் செயல்முறைகளை தீர்மானித்தல், ஓர்ந்தறிதல் ஆகியவை இந்த ஒளிப்படச் செய்முறை நோக்கங்களில் அடங்கும்.
# அரியபங்கா ஆறு

**அரியபங்கா ஆறு** (*Hariabhanga River*) இந்தியாவின் மேற்கு வங்காள மாநிலத்தின் வடக்கு 24 பர்கனா மாவட்டத்தில் சுந்தரவனக் காடுகளைச் சுற்றி பாய்கின்ற ஓர் அலை முகத்துவார ஆறாகும். அரிபங்கா ஆறு என்ற பெயராலும் இந்த ஆறு அறியப்படுகிறது. வங்காளதேசத்தின் 64 மாவட்டங்களில் ஒன்றான சத்கீரா மாவட்டத்தின் எல்லையில் அரியபங்கா ஆறு பாய்கிறது.  
இச்சாமதி ஆறு இங்கல்கஞ் பகுதிக்கு கீழே பல துணையாறுகளாகப் பிரிகிறது. இராய்மங்கல், பித்யா, இயில்லா, காளிந்தி மற்றும் இயமுனா ஆகியவை இவற்றில் முதன்மையானவைகளாகும். இந்தியாவிற்கும் வங்காளதேசத்திற்கும் இடையிலான பன்னாட்டு எல்லையை அரியபங்கா ஆறு பின்பற்றுகிறது. நியூ மூர் தீவு அரியபங்கா ஆற்றின் முகப்பில் அமைந்துள்ளது.
# மேற்கத்திய பச்சைக் குக்குறுவான்

**மேற்கத்திய பச்சைக் குக்குறுவான்** (அறிவியல் பெயர்: *Psilopogon zeylanicus inornata*) என்பது பச்சைக் குக்குறுவானின் துணையினம் ஆகும். இது தென் கேரளம் நீங்கலாக தென்னிந்தியாவில் முழுவதும் மலைசார்ந்த பகுதிகளில் காணப்படுகிறது.
# மேற்கத்திய பச்சைக் குக்குறுவான்

## விளக்கம்

மேற்கத்திய பச்சைக் குக்குறுவான் பறவையானது மைனாவைவிடச் சற்றுப் பெரியதாக சுமார் 28 செ.மீ. நீளம் இருக்கும். இதன் அலகு பழுப்புத் தோய்ந்த சிவப்பாகவும், விழிப்படலம் பழுப்பாகவும், கால்கள் வெளிர் மஞ்சள் நிறத்திலும் இருக்கும். இதன் தலை, கழுத்து, மோவாய், தொண்டை, மார்பு, வயிறு ஆகியன பழுப்பு நிறத்தில் இருக்கும். உடலின் மேற்பகுதி வெளிர் பச்சை நிறத்தில் இருக்கும்.
# மேற்கத்திய பச்சைக் குக்குறுவான்

## நடத்தை

இப்பறவைகளின் பழக்கவழக்கங்கள் பச்சைக் குக்குறுவானை ஒத்தவை. குரல் மட்டும் கோ...ர், குட்...ரூ, குட்...ரூ... என ஒலிக்கும்.  
இவை மார்ச் முதல் சூன் வரை இனப்பெருக்கம் செய்கின்றன. மரங்களில் மரங்கொத்தியைப் போல பொந்து குடைந்து அதில் இரண்டு அல்லது மூன்று முட்டைகளை இடும். முட்டை தெளிவற்ற வெள்ளை நிறத்தில் இருக்கும்.
# உலோதியன் தீவு வனவிலங்கு சரணாலயம்

**உலோதியன் தீவு வனவிலங்கு சரணாலயம்** (*Lothian Island Wildlife Sanctuary*) இந்தியாவின் மேற்கு வங்காள மாநிலத்திலுள்ள தெற்கு 24 பர்கனா மாவட்டத்தில் அமைந்துள்ளது.  
இந்தியாவின் மேற்கு வங்காளத்தில் தெற்கு 24 பர்கானாஸ் மாவட்டத்தில் அமைந்துள்ளது. உவர் நீர் முதலைகள், ஒலிவ நிறச் சிற்றாமைகள், புள்ளிமான்கள், காட்டுப் பூனைகள் மற்றும் செம்முகக் குரங்குகள் ஆகிய விலங்குகள் உலோதியன் தீவு வனவிலங்கு சரணாலயத்தில் உள்ளன.  
வெப்பமண்டல சதுப்பு நிலக் காட்டில் சதுப்புநிலத் தாவரங்கள் உள்ளன. இவை விலங்குகள் வாழ்விடத்திற்கான அடர்த்தியான உறையை வழங்குகின்றன.
# உலூனா 5

**உலூனா 5/ ஈ - 6 எண். 10 (Ye - 6 தொடர்)** (*Luna 5)* / *E-6 No.10)* *(Ye-6 series)* என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில் ஏவிய சோவியத் விண்கலமாகும். இது நிலாவில் மென்மையான தரையிறக்கத்தை அடைந்த முதல் விண்கலமாக மாறும் நோக்கில் இருந்தது. இருப்பினும் அதன் பின்னோக்கிய ஏவூர்திகள் தோல்வியடைந்தன , மேலும் விண்கலம் நிலா மேற்பரப்பை மொத்தியது.
# உலூனா 5

## ஏவுதல்

பைக்கோனூர் ஏவுதளத்தில் தளம் 1/5 இலிருந்து பறக்கும் மோல்னியா - எம் ஏவூர்தியால் உலூனா 5 ஏவப்பட்டது. ஏவுதல் 1965, மே 9 அன்று 07:49:37 ஒபொநேவில் நிகழ்ந்தது. உலூனா 5 கலத்தை *நிலாவை* நோக்கி செலுத்த, எரியூட்டப்படுவதற்கு முன்பு விண்கலமும் பிளாக் எல் மேல் கட்டமும் தாழ் புவியின் நிறுத்துமிட வட்டணையில் நுழைந்தன.  
உலூனா 5 இரண்டு ஆண்டுகளில் நிலாவை நோக்கி வெற்றிகரமாக ஏவப்பட்ட முதல் சோவியத் விண்கலம் ஆகும். இதற்கும் வெற்றிகரமாக தொடங்கப்பட்ட முந்தைய பணிக்கும் இடையில் உலூனா 4 கலத்தில் மூன்று ஏவுதல் தோல்விகள் ஏற்பட்டன. அவை1964 இல் E - 6 எண் 6 , , 1965 இல் *காசுமோசு 60 என்பன ஆகும்*.
# உலூனா 5

## தோல்வி

மே 10 அன்று நடுத்தடவழித் திருத்தத்தைத் தொடர்ந்து , ஐ - 100 வழிகாட்டுதல் அமைப்பு பிரிவில் மிதவை கொட்புநோக்கியில் ஏற்பட்ட சிக்கல் காரணமாக விண்கலம் அதன் முதன்மை அச்சில் சுழலத் தொடங்கியது. தரைக் கட்டுப்பாட்டு பிழை காரணமாக முதன்மைப் பொறி எரியூட்டுவதற்கான அடுத்தடுத்த முயற்சிகளும் தோல்வியடைந்தன.மேலும் பொறி ஒருபோதும் எரியூட்டப்படவில்லை. இந்தத் தோல்விகளின் விளைவாக மென்மையான தரையிறங்கும் முயற்சி தோல்வியடைந்தது. லூனா 5 *நிலாவில் மோதிய*து. கலம் மொத்திய இடம் முதலில் 31′ தெ 8′ மே மரே நியூபியம் கடற்கரை அறிவிக்கப்பட்டது ஆனால் பின்னர் இது 8 வ ;23மே அருகில் உள்ள கோபர்நிக்கசு பள்ளம் என மதிப்பிடப்பட்டது . 1959 ஆம் ஆண்டில் உலூனா 2 ஐத் தொடர்ந்து *நிலாவின்* மேற்பரப்பை அடைந்த இரண்டாவது சோவியத் விண்கலம் இதுவாகும். அபசுத்துமனி வானியற்பியல் நோக்கீட்டகம் தோல்வியுற்ற தரையிறக்கத்தின் பதிவு செய்யப்பட்ட தொலைக்காட்சி படங்களை அது 220 x 80 கிலோமீட்டர் (137 x 50 மைல்) தூசித் திரளை உருவாக்கியது என்பதைக் காட்டியது , இது பத்து மணித்துளிகள் கண்ணுக்குத் தெரியும். 2017 ஆம் ஆண்டு மறுசுழற்சி செய்யப்பட்ட படங்களின் பகுப்பாய்வு மொத்தல் ஆயத்தொலைவுகளைச் செம்மைப்படுத்த உதவியது. உருவாகிய வளிம முகில் 3.7 முதல்3.9 கிமீ வரை உயரம் இருந்தது என மதிப்பிட்டது. மேலும் 2009 எல். சி. ஆர். ஓ. எஸ் தாக்கத்திற்காக வெளியிடப்பட்ட மதிப்பீடுகளையும் உறுதிப்படுத்தியது.
# சாமனியப் பேரரசு

சாமனியர்கள் கலைக்கு ஊக்கம் கொடுத்தனர். அறிவியல் மற்றும் இலக்கிய முன்னேற்றத்திற்கு காரணமாயினர். உருதகி, பிர்தௌசி மற்றும் அவிசென்னா போன்ற அறிஞர்களை இது ஈர்த்தது. சாமனிய கட்டுப்பாட்டின் கீழ் புகாராவானது பகுதாதுவிற்குp போட்டியாக பெயர் பெற்றிருந்தது. புயியர்கள் மற்றும் சபாரியர்களைக் காட்டிலும் பாரசீக மொழி மற்றும் கலாச்சாரத்திற்கு மீண்டும் புத்துயிர் பெற சாமனியர்கள் காரணமாக இருந்தனர் என அறிஞர்கள் குறிப்பிடுகின்றனர். அதே நேரத்தில் அறிவியல் மற்றும் சமய ஆய்வுகளுக்கு அரபு மொழியை தொடர்ந்து பயன்படுத்தினர். சாமனியர்கள் தங்களை சாசானியப் பேரரசின் வழித் தோன்றல்களாகக் கருதினர். ஒரு புகழ்பெற்ற கல்வெட்டில் சாமனிய அரசாங்கமானது "இங்கு, இப்பகுதியில், மொழி பாரசீகம், இந்த பகுதியின் மன்னர்கள் பாரசீக மன்னர்கள்" என்று அறிவித்திருந்தனர்.
# இலங்கை பச்சைக் குக்குறுவான்

**இலங்கை பச்சைக் குக்குறுவான்** (அறிவியல் பெயர்: *Psilopogon zeylanicus zeylanica*) என்பது பச்சைக் குக்குறுவானின் துணையினம் ஆகும். இது தென் கேரளத்திலும், இலங்கையிலும் காணப்படுகிறது.
# இலங்கை பச்சைக் குக்குறுவான்

## விளக்கம்

இலங்கை பச்சைக் குக்குறுவான் பறவையானது தோற்றத்தில் பெரிதும் பச்சைக் குக்குறுவானை ஒத்து இருக்கும். ஆனால் இதன் உடலின் மேற் பச்சை நிறம் சற்று ஆழமாக இருக்கும். கழுத்திலும் மார்பிலும் சிறு கோடுகள் காணப்படும். மேல் வயிறு வரை மட்டுமே பழுப்பு நிறம் காணப்படும். இறக்கைகளில் தூய்மையற்ற வெள்ளைப் புள்ளிகள் காணப்படும்.  
இதன் பழக்க வழக்கங்களும் இனப்பெருக்கமும் பெரும்பாலும் சின்னக் குக்குறுவானை ஒத்தன.
# உலூனா 6

லூனா 6 அல்லது **ஈ - 6 எண் 7** (Ye - 6 தொடர்) என்பது லூனா திட்டத்தின் ஒரு பகுதியாக ***நிலாவில்*** தரையிறங்கும் நோக்கில் ஏவியசோவியத் விண்கலமாகும். நடு வழித்தடத் திருத்த முறையின் தோல்வியின் காரணமாக உலூனா 6 தரையிறங்கத் தவறியது , அதற்கு பதிலாக 160,000 கிலோமீட்டர் (99,000 மைல்) தொலைவில் நிலாவைக் கடந்து பறந்தது.
# உலூனா 6

## ஏவுதல்

பைக்கோனூர் ஏவுதளத்தில் தளம் 1/5 இலிருந்து பறக்கும் மோல்னியா - எம் ஏவூர்தியால் உலூனா 6 ஏவப்பட்டது. 1965 ஜூன் 8 அன்று 07:40 ஒபொநேவில் ஏவுதல் நிகழ்ந்தது. பிளாக் எல் மேல் கட்டப் பொறி விண்கலம் தாழ் புவி தங்கல் வட்டணையில் நுழைவதற்கு முன்பு , மேல் கட்ட விண்கலத்தை நிலாவைக் கடந்து சூரிய மைய வட்டணையில் செலுத்திவிட்டது.
# உலூனா 6

## தோல்வி

ஜூன் 9 அன்று பிற்பகுதியில் திட்டமிடப்பட்ட நடுவழித் திருத்தம் வரை உலூனா 6 திட்டமிட்டபடி தொடர்ந்தது. விண்கலத்தின் எஸ்5ஏ முதன்மைப் பொறி சரியான நேரத்தில் பற்றவைக்கப்பட்ட போதிலும் , அது துண்டிக்கப்படாமல் , அதன் எரிபொருள் தீர்ந்துவிடும் வரை தொடர்ந்து எரியூட்டப்பட்டது. பின்னர் நடந்த ஆய்வில், மூட உத்தரவிட்ட கடிகைக்கு தவறாக அனுப்பப்பட்ட ஒரு கட்டளையால் இந்த சிக்கல் ஏற்பட்டது என்று தீர்மானிக்கப்பட்டது.  
விண்கலம் நிலவில் தரையிறங்க முடியவில்லை என்றாலும் , கட்டுப்பாட்டாளர்கள் விண்கலத்தைப் பயன்படுத்தி தரையிறங்கும் பணியை நிறைவாக நிறைவேற்றினர். உலூனா 6 நிலாவை*க்* கடந்து ஜூன் 11 அன்று 159,612,8 கிலோமீட்டர் (99,178,8 மைல்) நெருக்கத்தில் பறந்தது. புவியிலிருந்து 600,000 கிலோமீட்டர் (370,000 மைல்) தொலைவுக்குத் தொடர்பு பேணப்பட்டது.
# உலூனா 8

லூனா 8 (***லூனிக் 8*** என்றும் அழைக்கப்படும் லூனா 8 அல்லது ஈ 6/ யே - 6 தொடர்) என்பது லூனா திட்டத்தின் ***நிலாவுக்கான*** விண்வெளி ஆய்கலம் ஆகும். இது 1965 திசம்பர் 3 அன்று நிலாவில் மென்மையான தரையிறக்கத்தை அடைவதற்கான நோக்கத்துடன் ஏவப்பட்டது , இருப்பினும் அதன் பின்னோக்கிய துப்பாக்கிச் சூடு மிகவும் தாமதமாக நிகழ்ந்தது மற்றும் ஓசியானஸ் புரோசெல்லாரத்தில் (ஓஷன் ஆஃப் ஸ்டார்ம்ஸ்) நிலா மேற்பரப்பில் கடுமையாக மொத்தியது. இந்தப் பணி அதன் விண்மீன் - வழிகாட்டல் அமைப்பும் அதன் தொலையளவியல் கருவிகளின் தரை கட்டுப்பாடும் அதன் கலத் தடவழி, அதன் பிற கருவிகளின் செய்முறை ஆகியவற்றை நிறைவு செய்தது.  
நிலாவில் மென்மையான தரையிறக்கத்தை அடைய சோவியத்தின் பதினோராவது முயற்சி கிட்டத்தட்ட வெற்றி பெற்றது. திசம்பர் 4 அன்று வெற்றிகரமான நடுவழித் திருத்தத்திற்குப் பிறகு , இந்த விண்கலம் எந்த வெளிப்படையான சிக்கல்களும் இல்லாமல் நிலாவை நோக்கிச் சென்றது. அதன் ஒடுக்க ஏவூர்தி திட்டமிடப்பட்ட எரியூட்டலுக்குச் சற்று முன்பு , தரையிறங்கும் ஆய்வைச் சுற்றி காற்று மெத்தைப் பைகளை உயர்த்த ஒரு கட்டளை அனுப்பப்பட்டது. இருப்பினும் , ஒரு நெகிழி ஏற்றும் அடைப்பி இரண்டு காற்றுப் பைகளில் ஒன்றை துளைத்தது. இதன் விளைவாக காற்றின் வெளியேற்றம் விண்கலத்தை நொடிக்கு சுமார் 12 பாகை சுழற்றச் செய்தது. விண்கலம் சிறிது நேரத்தில் அதன் சரியான திசைவைப்பை மீட்டெடுத்தது - ஒன்பது நொடிகள் நெர ஒடுக்க ஏவூர்தி எரியூட்டுக்கு போதுமான நேரம். ஆனால் உலூனா 8 மீண்டும் நிலையற்றதாகிவிட்டது. ஒரு பின்னேகும் ஏவூர்தி இல்லாமல் , அதன் வேகத்தை போதுமான அளவு குறைக்க திஎரியும் லூனா 8 *சந்திர* மேற்பரப்பில் சரிந்து டிசம்பர் 6 அன்று ஓசியானசு புரோசெல்லாரத்தின் மேற்கில் 21:51:30 ஒபொநேவில் மொத்தியது. மொத்திய இடத்தின் ஆயத்தொலைவுகள் 9.1 வ / 63.3 மே ஆகும்.  
- ஏவுதல்: 3 டிசம்பர் 1965 10:46:14 ஒபொநே
- வட்டணை உலர் பொருண்மை: 1,550 kg (3,420 lb)
# சிறீ இலங்கமல்லேசுவர காட்டுயிர் காப்பகம்

**சிறீ இலங்கமல்லேசுவர காட்டுயிர் காப்பகம்** (*Sri Lankamalleswara Wildlife Sanctuary*) என்பது ஆந்திரப் பிரதேசத்தின் கடப்பா மாவட்டத்தில் அமைந்துள்ள காட்டுயிர் காப்பகம் ஆகும். ஜெர்டன் கல்குருவி காணப்படும் ஒரே ஒரு வாழிடம் இதுவாகும். இங்கு 176 குடும்பத்தினைச் சார்ந்த தாவரங்கள் காணப்படுகிறது. ஜெர்டனின் கல்குருவி மீண்டும் கண்டுபிடிக்கப்பட்ட பிறகு, கண்டுபிடிக்கப்பட்ட இப்பகுதி வனவிலங்கு காப்பகமாக அறிவிக்கப்பட்டது.
# சிறீ இலங்கமல்லேசுவர காட்டுயிர் காப்பகம்

## வரலாறு

இந்த சரணாலயம் ஜெர்டன் கல்குருவியின் வசிப்பிடமாக நன்கு அறியப்பட்டதாகும். இது மிகவும் ஆபத்தான உயிரினமாகும். இந்த பறவை முதன்முதலில் 1848ஆம் ஆண்டில் அறுவை சிகிச்சை நிபுணர் - இயற்கை ஆர்வலர் தாமஸ் சி. ஜெர்டன் என்பவரால் கண்டுபிடிக்கப்பட்டது. 1986ஆம் ஆண்டு மீண்டும் கண்டுபிடிக்கப்படும் வரை அழிந்துவிட்டதாக கருதப்பட்டது. இந்தப் பறவை இப்போது சிறீலங்கை மல்லேசுவரா காட்டுயிர் காப்பகத்தில் அரிதான புதர்ப் பகுதிகள் மற்றும் காடுகளில் வாழ்கிறது. இங்குள்ள நிலப்பரப்பு மற்றும் வானிலை நிலைமைகள் இதன் இருப்புடன் ஒத்துப்போகின்றன.
# சிறீ இலங்கமல்லேசுவர காட்டுயிர் காப்பகம்

## தாவரங்களும் விலங்குகளும்

சிறீ இலங்கமல்லேசுவர காட்டுயிர் காப்பகத்தில் 1400 தாவரச் சிற்றினங்கள் உள்ளன. இவை 176 குடும்பங்களின் கீழ் வகைப்படுத்தப்பட்டுள்ளன. இது ஆழமான பள்ளத்தாக்குகள் மற்றும் செங்குத்தான சரிவுகளுடன் கூடிய உலர்ந்த இலையுதிர் கலந்த முள் காடுகளைக் கொண்டுள்ளது. செஞ்சந்தனம், அகணிய தாவரமாக இங்கு காணப்படுகிறது. சிறுத்தை, தேன் கரடி, புள்ளி மான், கடமான், நாற்கொம்பு மான், இந்தியச் சிறுமான், நீலான், காட்டுப்பன்றி, நரி மற்றும் செர்டன் கல்குருவி இங்குக் காணப்படும் விலங்குகள் ஆகும்.
# சிறீ இலங்கமல்லேசுவர காட்டுயிர் காப்பகம்

## வருகை

வருடத்தின் எந்த நேரத்திலும் சுற்றுலாப் பயணிகள் சரணாலயத்திற்குச் செல்ல அனுமதிக்கப்பட்டாலும், அக்டோபர் மற்றும் மார்ச் மாதங்களுக்கு இடைப்பட்ட காலப்பகுதியே பார்வையிடச் சிறந்த காலம் ஆகும். சரணாலயத்தை எளிதில் அடையலாம். இக் காட்டுயிர் காப்பகம் கடப்பா நகரத்திலிருந்து 15 கி.மீ. தொலைவில் அமைந்துள்ளது. கடப்பா நகரத்தில் வானூர்தி நிலையமும் அமைந்ள்ளது.  
- அணுகல்தன்மை: கடப்பா தொடருந்து நிலையத்திலிருந்து 60 கி.மீ.
- தங்குமிடம்: சித்தாவட்டம் & கடப்பாவில் உள்ள வன ஓய்வு இல்லம்.
- பருவம்: அக்டோபர் முதல் மார்ச் வரை.
# குண்டல பிரம்மேசுவரம் காட்டுயிர் காப்பகம்

**குண்டல பிரம்மேசுவரம் காட்டுயிர் காப்பகம்** (*Gundla Brahmeswaram Wildlife Sanctuary*) என்பது இந்தியாவின் ஆந்திரப் பிரதேசத்தின் கர்நூல் மாவட்டத்தில் உள்ள நல்லமலா வனப்பகுதியில் அமைந்துள்ள ஒரு வனவிலங்கு சரணாலயம் ஆகும். இச்சரணாலயத்தின் வடக்கு பகுதி நாகார்ஜுனசாகர்-சிறீசைலம் புலிகள் காப்பகத்தின் ஒரு முக்கிய பகுதியாகும்.
# குண்டல பிரம்மேசுவரம் காட்டுயிர் காப்பகம்

## வரலாறு

குண்டலா பிரம்மேசுவரம் காட்டுயிர் காப்பகம் செப்டம்பர் 18, 1990 அன்று வனவிலங்கு சரணாலயமாக அறிவிக்கப்பட்டது. குண்டலா பிரம்மேசுவரம் பீடபூமியிலிருந்து இந்த சரணாலயம் இதன் பெயரைப் பெற்றது.
# குண்டல பிரம்மேசுவரம் காட்டுயிர் காப்பகம்

## விளக்கம்

குண்டலா பிரம்மேசுவரம் வனவிலங்கு சரணாலயம் என்பது இந்தியாவின் ஆந்திரப் பிரதேசத்தின் கர்நூல் மாவட்டத்தில் உள்ள நல்லமலா வனப்பகுதியில் அமைந்துள்ள ஒரு வனவிலங்கு சரணாலயம் ஆகும். இது மந்திராலம்மா கனும மற்றும் நந்திகனுமா மலைப்பாதைகளுக்கு இடையே அமைந்துள்ளது.
# வேலிகொண்டா மலைத்தொடர்

**வேலிகொண்டா மலைத்தொடர்** (*Velikonda Range*) அல்லது **வேலிகொண்டா மலைகள்** தாழ்வான மலைத்தொடர் ஆகும். இது கிழக்கு இந்தியாவின் கிழக்குத் தொடர்ச்சி மலைத்தொடர் அமைப்பின் ஒரு பகுதியாகும். வேலிகொண்டா மலைத்தொடர் ஆந்திரப் பிரதேச மாநிலத்தின் தென்கிழக்கு பகுதியில் அமைந்துள்ளது.  
வேலிகொண்டாக்கள் கேம்ப்ரியன் காலத்தில் (சுமார் 540 முதல் 490 மில்லியன் ஆண்டுகளுக்கு முன்பு) உயர்த்தப்பட்டதாகக் கருதப்படுகிறது. இவை பண்டைய மலைகளின் நினைவுச்சின்னங்கள். இவை ஏராளமான நீரோடைகளால் அரிக்கப்பட்டு சிதைந்துள்ளது. சென்னையிலிருந்து மும்பைக்கு செல்லும் பிரதான தொடருந்து வழித்தடம் வெலிகொண்டா மற்றும் பால்கொண்டா மலைகளுக்கு இடையே தெற்கே உள்ள பென்னேரு ஆற்றால் உருவாக்கப்பட்ட தடம் வழியேச் செல்கிறது. வேலிகொண்டா மலைத்தொடர் 2,500 முதல் 3,000 அடிகள் (750 முதல் 900 மீட்டர்கள்) உயரமுடையன. இங்கு செஞ்சு மக்களின் சில சிதறிய குழுக்களைத் தவிர வேறு யாரும் இல்லை.
# ஒசக்கோட்டே சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | எஸ். ஆர். ராமய்யா | இந்திய தேசிய காங்கிரஸ் |
| ருக்மணியம்மா | சுதந்திராக் கட்சி |  |
| 1967 | என். சிக்கே கௌடா | இந்திய தேசிய காங்கிரஸ் |
| 1972 |  |  |
| 1978 | பி. என். பச்சே கௌடா | ஜனதா கட்சி |
| 1983 | என். சிக்கே கௌடா | இந்திய தேசிய காங்கிரஸ் |
| 1985 | பி. என். பச்சே கௌடா | ஜனதா கட்சி |
| 1989 | என். சிக்கே கௌடா | இந்திய தேசிய காங்கிரஸ் |
| 1994 | பி. என். பச்சே கௌடா | ஜனதா தளம் |
| 1999 | ஐக்கிய ஜனதா தளம் |  |
| 2004 | எம். டி. பி. நாகராஜூ | இந்திய தேசிய காங்கிரஸ் |
| 2008 | பி. என். பச்சே கௌடா | பாரதிய ஜனதா கட்சி |
| 2013 | எம். டி. பி. நாகராஜூ | இந்திய தேசிய காங்கிரஸ் |
| 2018 |  |  |
| 2019**குறிப்பு** |  |  |
# தர்பங்கா கோட்டை

**தர்பங்கா கோட்டை** (*Darbhanga Fort*) *ராம் பாக் கோட்டை* என்றும் அழைக்கப்படுகிறது. இது ராம்பாக் அரண்மனையில் அமைந்துள்ளது. ராம்பாக் வளாகம் சுவர்களால் சூழப்பட்டு சுமார் 85 ஏக்கர் நிலப்பரப்பில் பரவியுள்ளது.  
ஆனால் மூன்று பக்கங்களிலும் கோட்டை கட்டி முடிக்கப்பட்டு மேற்குப் பகுதியின் சுவர் கட்டப்பட்டுக் கொண்டிருந்த போது ஆங்கிலேயர் ஆட்சியிலிருந்து இந்தியா சுதந்திரம் பெற்றது. இந்தியாவில் புதிய அரசாங்கம் ஆட்சிக்கு வந்து சமஸ்தானத்தையும் ஜமீன்தாரி முறையையும் நிறுத்தியது. இதனால், அதே இடத்தில் அரை சுவர் கட்டப்பட்டு, கோட்டையின் கட்டுமானம் நிறுத்தப்பட்டது.
# தர்பங்கா கோட்டை

## வரலாறு

கோட்டை உருவாவதற்கு முன்பு, இந்த பகுதி முர்ஷிதாபாத் மாநிலத்தின் நவாப் அலிவர்தி கானின் கட்டுப்பாட்டில் இருந்த இஸ்லாம்பூர் என்ற கிராமத்தின் ஒரு பகுதியாக இருந்தது. பின்னர், இது தர்பங்கா மகாராஜா காமேசுவர் சிங்<nowiki/>கின் சந்ததியினரின் கட்டுப்பாட்டின் கீழ் வந்தது.  
இதற்குப் பிறகு, 1930 இல், மகாராஜா காமேஸ்வர் சிங் இந்தியாவின் மற்ற கோட்டைகளைப் போல இங்கு ஒரு கோட்டையைக் கட்ட முடிவு செய்தபோது, இங்குள்ள நிலத்தின் சொந்தக்காரர்களான முஸ்லிம் மக்கள் சிவ்தாரா, அலிநகர், லகேரிய செராய், சாகோடோகரா போன்ற இடங்களில் நில இழப்பீட்டுடன் குடியேறினர்.
# தர்பங்கா கோட்டை

## கட்டிடக்கலை

இந்த வரலாற்று தருணத்தின் நினைவாக, தர்பங்கா ராஜ் கோட்டையின் கட்டுமானம் 1934 இல் தொடங்கப்பட்டது. கொல்கத்தாவைச் சேர்ந்த ஒரு நிறுவனம் கோட்டையைக் கட்ட ஒப்பந்தம் செய்தது.  
கோட்டையின் சுவர்கள் சிவப்பு செங்கற்களால் கட்டப்பட்டுள்ளன. அதன் சுவர் ஒரு கிலோமீட்டர் நீளமும், நீளமும் கொண்டது . கோட்டையின் சுவர் மிகவும் அடர்த்தியாக இருந்தது. சுவரின் மேல் பகுதியில் கண்காணிப்பு கோபுரம் மற்றும் காவலர் வீடு கட்டப்பட்டது.  
கோட்டையின் பிரதான வாயில் 'சிங்களா' என்று அழைக்கப்படுகிறது. இங்கு கட்டிடக்கலையின் அரிய காட்சிகள் சிதறிக்கிடக்கின்றன. கோட்டைக்குள் சுவரைச் சுற்றி அகழி கட்டப்பட்டு, அது நீரால் நிரப்பப்பட்டது. இது கோட்டையின் பாதுகாப்பிற்காகவும், உண்மையில் ராஜ் குடும்பத்திற்காகவும் செய்யப்பட்டது.
# தர்பங்கா கோட்டை

## இதனையும் காண்க

- Rரோத்தாஸ் கோட்டை
- முங்கர் கோட்டை
# சோடியம் அறுகுளோரோ ஓசுமேட்டு

**சோடியம் அறுகுளோரோ ஓசுமேட்டு** (Sodium hexachloroosmate) என்பது Na<sub>2</sub>OsCl<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியல் சேர்மமாகும். சிவப்பு நிறத்தில் ஒரு திண்மமாக இது காணப்படுகிறது. [OsCl<sub>6</sub>]<sup>2−</sup> என்ற வாய்ப்பாடு கொண்ட ஓசுமியம்(VI) அணைவுச் சேர்மத்தின் இருசோடியம் உப்பாக இது வகைப்படுத்தப்படுகிறது. எதிர்மின்னயனியானது எக்சு கதிர் படிகவியல் ஆய்வின் மூலம் நிறுவப்பட்ட Os-Cl பிணைப்பு தூரம் 2.325(3) ஆங்சுட்ராங்கு ளவு கொண்ட ஓர் எண்முக அணைவாகும்.  
உருகிய சோடியம் குளோரைடில் உள்ள ஓசுமியம் உலோகத்துடன் குளோரினை சேர்த்து வினைபுரியச் செய்து சோடியம் அறுகுளோரோ ஓசுமேட்டை தயாரிக்கலாம்:
:  
சோடியம் அறுகுளோரோ ஓசுமேட்டு பாரா காந்தப் பண்புடன் குறைந்த சுழல் d<sup>2</sup> எலக்ட்ரான் உள்ளமைப்பு கொண்ட சேர்மமாகும்.
# உருத்தேனிரிடோ ஓசுமின்

**உருத்தேனிரிடோ ஓசுமின்** (*Rutheniridosmine*) என்பது (Ir,Os,Ru) என்ற வாய்ப்பாட்டால் விவரிக்கப்படும் ருத்தேனியம், இரிடியம் மற்றும் ஓசுமியம் ஆகிய தனிமங்களின் இயற்கையாகத் தோன்றும் கனிம உலோகக் கலவையாகும். அறுகோண வடிவத்தில் ஒளிபுகாப் படிகங்களாக, வெள்ளியைப் போன்ற-வெள்ளை நிறத்தில் உருத்தேனிரிடோ ஓசுமின்காணப்படுகிறது. இந்த கனிம உலோகக் கலவையின் உலோகத் துகள்கள் மோவின் கடினத்தன்மை அளவு கோலில் ஆறு என்ற கடினத்தன்மை மதிப்பை பெற்றுள்ளன. பிளாட்டினம், பலேடியம், ரோடியம், இரும்பு மற்றும் நிக்கல் ஆகிய உலோகங்கள் அசுத்தங்களாக உருத்தேனிரிடோ ஓசுமினுடன் காணப்படுகின்றன.  
உருத்தேனிரிடோ ஓசுமினுடன் இசுபெரிலைட்டு, ஓலிங்வொர்தைட்டு, இரிடார்செனைட்டு, உருத்தெனார்செனைட்டு, மைச்செனரைட்டு, இலாரைட்டு, கெவர்சைட்டு, மோன்சைட்டு மற்றும் குரோமைட்டு ஆகிய கனிமங்கள் சேர்ந்து தோன்றுகின்றன.  
கனடா நாட்டின் பிரித்தானிய கொலம்பியாவின் உரூபி கிரீக் மற்றும் புல்லியன் சுரங்கம் , அமெரிக்காவின் பென்சில்வேனியா மாநிலத்திலுள்ள இசுபுரூசு கிரீக், சப்பான் ஆகிய நாடுகளில் உருத்தேனிரிடோ ஓசுமின் கிடைக்கிறது.
# பியாலி ஆறு

**பியாலி ஆறு** (Piyali River) இந்திய மாநிலமான மேற்கு வங்காளத்தில் தெற்கு 24 பர்கனா மாவட்டத்தில் உள்ள சுந்தரவனக் காடுகளிலும் அதைச் சுற்றியும் உள்ள ஓர் அலை முகத்துவார ஆறு ஆகும்.  
பியாலி ஆறு பித்யாதாரி ஆற்றில் இருந்து பமாங்கட்டா கிராமத்திற்கு கீழே பிரிகிறது. தெற்கு மற்றும் தென்மேற்காக சுமார் பாய்ந்து கேனிங்கு நகரத்திற்கு கீழே மட்லா ஆற்றில் சேருகிறது. குல்தாலா காங்கு ஆற்றின் மூலம் பியாலி ஆறு மட்லாவை இணைக்கிறது. பின்னர் இது தாக்குரான் ஆற்றுடன் இணைகிறது.  
சுந்தரவனப் பகுதியானது ஒன்றோடொன்று இணைக்கப்பட்ட நீர்வழிகளின் சிக்கலான வலையமைப்பால் பிரிக்கப்படுகிறது. இதில் பெரிய கால்வாய்கள் பெரும்பாலும் அல்லது அதற்கு மேற்பட்ட அகலம் கொண்டவையாக வடக்கு-தெற்கு திசையில் ஓடுகின்றன. கங்கையிலிருந்து துண்டிக்கப்பட்டுள்ளதால், பெரும்பாலும் இந்த நீர்வழிகள் இப்போது சிறிதளவு புதிய தண்ணீரை எடுத்துச் செல்கின்றன. இதன் நீர் வெளியேற்றம் 17 ஆம் நூற்றாண்டிலிருந்து படிப்படியாக கிழக்கு நோக்கி ஊக்ளி-பாகீரதி கால்வாய்களில் இருந்து பாய்கிறது. வங்காளப் படுகையின் வீழ்ச்சி மற்றும் மேலோட்டமான மேலோடு படிப்படியாக கிழக்கு நோக்கி சாய்வதால் இது ஏற்படுகிறது. பியாலியில் அதிகளவு வண்டல் மண் படிந்துள்ளது, மேலும் இதன் பெரும்பகுதி குறைந்த பயிரிடப்பட்ட நிலமாக மாற்றப்பட்டு, குறுகிய கால்வாய் மட்டுமே உள்ளது.
# உலூனா 10

லூனா 10 அல்லது **லூனிக் 10** (**Luna 10** or **Lunik 10**)என்பது லூனா திட்டத்தில் 1966 சோவியத் நிலா நோக்கி ஏவிய எந்திரன்வகை விண்கலமாகும். இது நிலாவின் முதல் செயற்கைக்கோள் ஆகும்.  
லூனா 10 நிலா வட்டணையில் விரிவான ஆராய்ச்சியை நடத்தியது. நிலாவின் காந்தப்புல வலிமை, கதிர்வீச்சு பட்டைகள், நிலாப் பாறைகளின் தன்மை ஆகியவற்றைப் பற்றிய முதன்மையான தரவுகளை திரட்டியது. இப்பாறைகள் நிலப்பரப்பு பசால்ட் பாறைகளுடன் ஒப்பிடக்கூடியவை என்று கண்டறியப்பட்டது. அண்ட கதிர்வீச்சு, நுண்விண்கற்கள் அடர்த்தி அறியப்பது. ஒருவேளை, அதன் மிக முதன்மையான கண்டுபிடிப்பு பொருண்மைச் செறிவுகளின் முதல் சான்றாகும் (" மாஸ்கான்சு " என்று அழைக்கப்படுகிறது. இவை நிலா வட்டணைகளை குலைக்கும், குதிரை வடிநிலங்களுக்கு கீழே உள்ள உயர் அடர்த்தி கொண்ட பகுதிகள் ஆகும். இவற்றின் கண்டுபிடிப்பு பொதுவாக அமெரிக்க நிலா வட்டணை தொடருக்கு வழிவகுத்தது.
# உலூனா 10

## விண்கலம்

E - 6S தொடரின் ஒரு பகுதியான உலூனா 10 மின்கல அடுக்கால் இயக்கப்பட்டு, வட்டணையில் 540 கிலோ உலர்ந்த பொருண்மையைக் கொண்டிருந்தது. அறிவியல் கருவிகளில் 0.3 முதல் 300 MeV (50 முதல் 500 பா.) வரையிலான ஆற்றலுக்கான காமா - கதிர்நிரல்மானி, ஒரு மூவச்சுக் காந்தமானி (triaxial magnetometer), சூரிய மின்ம ஆய்வுகளுக்கான ஒரு விண்கல் காணி, நிலாவின் அகச்சிவப்பு உமிழ்வை அளவிடுவதற்கான கருவி, நிலாச் சூழலின் கதிர்வீச்சு நிலைமைகளும் ஈர்ப்பு ஆய்வுகளும்அடங்கும்.
# உலூனா 10

## விண்கலப் பறத்தல்

உலூனா 10 , 1966, மார்ச் 31 அன்று காலை 10:48 கிரீன்விச் மணியளவில் நிலாவை நோக்கி ஏவப்பட்டது.  
ஏப்ரல் 1 அன்று ஒரு நடுவழித் திருத்தத்திற்குப் பிறகு விண்கலம் 1966 ஏப்ரல் 3 அன்று நிலா வட்டணையில் நுழைந்து 3 மணி நேரத்திற்குப் பிறகு (ஏப்ரல் 4 மாஸ்கோ நேரம்) அதன் முதல் வட்டணையை நிறைவு செய்தது. 245 கிலோ கிராம் எடை கொண்ட ஒரு கருவி கம்பார்ட்மெண்ட் முதனமைத் தொகுப்பில் இருந்து பிரிக்கப்பட்டது , இது 350 x 1,000 கிலோமீட்டர் வட்டணையில் 71,9 பாகை சாய்ந்திருந்தது.  
லூனா 10, 460 நிலா வட்டணைகளுக்கு இயக்கப்பட்டது. 1966, மே 30 அன்று தொலைதொடர்பு குறிகைகள் நிறுத்தப்படுவதற்கு முன்பு 219 முனைவான தரவுகளை அனுப்பியது.
# உலூனா 10

## பன்னாட்டு அகிலம்

சோவியத் ஒன்றியத்தின் கம்யூனிஸ்ட் கட்சியின் 23 வது பேராயத்துக்கு நேரடியாக ஒளிபரப்பக்கூடிய வகையில் , விண்கலம் திண்ம நிலை அலைவுக் கருவிகளின் தொகுப்பை எடுத்துச் சென்றது. ஏப்ரல் 3 அன்று இரவு நடைபெற்ற ஒத்திகையின் போது பின்னணி நன்றாக ஓடியது , ஆனால் அடுத்த நாள் காலை கட்டுப்பாட்டாளர்கள் அது காணாமற்போன குறிப்பைக் கண்டுபிடித்து , முந்தைய இரவின் நாடாவைப் பேராயத்தில் கூடியிருந்த கூட்டத்திற்கு ஒலிபரப்பினர். இது நிலாவில் இருந்தான நேரடி ஒளிபரப்பு என்று கூறினர்.
# ஆர்த்திமிசு 2

**ஆர்த்திமிசு 2** *(Artemis 2)* (அதிகாரப்பூர்வமாக ஆர்ட்டிமிசு II) நாசாவின் **ஆர்த்திமிசின்** இரண்டாவது திட்டப் பணியும் நாசாவின் ஓரியன் விண்கலத்தின் முதல் திட்டக் குழுப் பணியும் ஆகும் , இது தற்போது 2024 நவம்பரில் விண்வெளமேவுதல் அமைப்பால் ஏவத் திட்டமிடப்பட்டுள்ளது. 1972 ஆம் ஆண்டில் அப்பல்லோ 17 க்குப் பிறகு தாழ் புவி வட்டணைக்கு அப்பாலான முதல் குழு பயணமாக நான்கு விண்வெளி வீரர்கள் நிலவண்மையில் பறந்துவிட்டு புவிக்குத் திரும்ப உள்ளனர். 2006 ஆம் ஆண்டில் எஸ். டி. எஸ் - 116 க்குப் பிறகு கென்னடி விண்வெளி மையத்தின் ஏவுதல் வளாகம் 39 பி இலிருந்து முதல் குழு ஏவுதலாக இந்தப் பணி திட்டமிடப்பட்டுள்ளது.  
முதல் தேட்டக் குழு - 2 (EM - 2) இந்தப் பணி நிலா வட்டணையில் கைப்பற்றப்பட்ட சிறுகோளிலிருந்து பதக்கூறுகளை எடுக்கும் நோக்கில் திட்டமிடப்பட்டது. இப்போது எந்திரன்வகைச் சிறுகோள் திருப்பி அனுப்பும் பணி நீக்கப்பட்டது. இது ஆர்த்திமிசு நிகச்சிநிரல் அறிமுகமானதும் இதன் பெயர் மாற்றப்பட்டது..
# திருமுருகன் (இயக்குநர்)

**திருமுருகன்** (*Thirumurugan*) என்பவர் தமிழ் திரைப்படம் மற்றும் தொலைக்காட்சி இயக்குநர் ஆவார். இவர் அதிக நேரம் தொடர்ச்சியாக புகைப்படக் கருவியினை இயக்கி படமாக்கியதற்கான கின்னசு உலக சாதனை படைத்துள்ளார். திருமுருகன், "**சின்ன திரையின் புலி**"'' என்றும் அழைக்கப்படுகிறார்.
# திருமுருகன் (இயக்குநர்)

## தொழில்

சென்னை திரைப்பட நிறுவனத்தில் பட்டப்படிப்பை முடித்த திருமுருகன், *கோகுலம் காலனி* என்ற தொலைக்காட்சி தொடருடன் தூர்தர்ஷன் தொலைக்காட்சியில் தனது தொழில்முறை வாழ்க்கையைத் தொடங்கினார். மேலும் ஜெ.ஜெ. தொலைக்காட்சிக்காக *சின்னத்திரை கதைகளையும்* இயக்கினார். இதன்பின் மெட்டி ஒலி என்ற படத்தை இயக்கி நடித்தார். கோலிவுட் திரையுலகில் இவரது நுழைவு *எம் மகன்* (2006) உடன் இருந்தது. அதிகம் பேசப்பட்ட. *எம் மகன்* வெற்றிக்குப் பிறகு, நடிகர் பரத்துடன் இணைந்து முனியாண்டி விலங்கியல் மூன்றாமாண்டு என்ற படத்தில் நடித்தார்.  
இவர் *நாதஸ்வரம்* என்ற நாடகத்தையும் இயக்கினார். இதில் இவர் முன்னணி நடிகராகவும் நடித்தார். ஒரு நேரடி தொடரில், இவர் 23 நிமிடங்கள் மற்றும் 25 வினாடிகள் நீடித்த காட்சியினை தொடர்ச்சியாக ஒளிப்பதிவு கருவியினை இயக்கி படமாக்கினார். இது கின்னசு உலக சாதனையாக பட்டியலிடப்பட்டுள்ளது.
| சிறந்த இயக்குநர்
| *எம் மகன்*
|-
| 2008
| கலைமாமணி விருதுகள்
|-
| 2010
| சூரிய குடும்பம் விருதுகள்
| சிறந்த இயக்குநர் (சிறப்பு பரிசு)
| *மெட்டி ஒலி*
| கோபிகிருஷ்ணன்
|-
| | 2012
| | சூரிய குடும்பம் விருதுகள்
|-
| சிறந்த நடிகர்
| *நாதசுவரம்*
| கோபிகிருஷ்ணன்
|-
| சிறந்த இயக்குநர்
| *நாதசுவரம்*
| கோபிகிருஷ்ணன்
|-
| சிறந்த திரைக்கதை எழுத்தாளர்
| *நாதசுவரம்*
| கோபிகிருஷ்ணன்
|-
| சிறந்த ஜோடி
| *நாதசுவரம்*
| கோபிகிருஷ்ணன், மலர்க்கொடி
| ஸ்ரீதிகாவுடன் பரிந்துரை செய்யப்பட்டார்
|-
| | 2014
| கின்னஸ் உலக சாதனைகள்
| மிக நீண்ட தொடர்ச்சியான டிவி கேமரா நேரலையில் படமாக்கப்பட்டது
| *நாதஸ்வரம்*
| கோபிகிருஷ்ணன்
|-
| மயிலாப்பூர் அகாடமி விருதுகள்
| பொழுதுபோக்கு மதிப்புக்கான சிறந்த டெலி சீரியல்
| *நாதஸ்வரம்*
| கோபிகிருஷ்ணன்
|-
| சூரிய குடும்பம் விருதுகள்
| சிறந்த நடிகர்
| *நாதஸ்வரம்*
| கோபிகிருஷ்ணன்
|-
| | 2018
| | சூரிய குடும்பம் விருதுகள்
| சிறந்த திரைக்கதை எழுத்தாளர்
| *கல்யாண வீடு*
| கோபிகிருஷ்ணன்
|-
| சிறந்த சகோதரர்
| *கல்யாண வீடு*
| கோபிகிருஷ்ணன்
|-
| பன்முகத் திறமைசாலி
| *கல்யாண வீடு*
| கோபிகிருஷ்ணன்
|-
| | 2019
| | சூரிய குடும்பம் விருதுகள்
| சிறந்த திரைக்கதை எழுத்தாளர்
| *கல்யாண வீடு*
| கோபிகிருஷ்ணன்
|-
| சிறந்த சகோதரர்
| *கல்யாண வீடு*
| கோபிகிருஷ்ணன்
|}
# ஆர்த்திமிசு 3

**ஆர்த்திமிசு 3** *(Artemis III)*(அதிகாரப்பூர்வமாக **ஆர்ட்டிமிசு 3**)ஆர்த்திமிசு திட்டத்தின் முதல் குழு நிலவில் தரையிறங்கும் பணியாகவும் , ஸ்டார்ஷிப் எச். எல். எஸ் தரையிறங்கியின் முதல் குழு விண்கலமாகவும் திட்டமிடப்பட்டுள்ளது. ஆர்த்திமிசு 3 என்பது இரண்டாவது குழு ஆர்த்திமிசுப் பணி மற்றும் 1972 டிசம்பரில் அப்பல்லோ 17 க்குப் பிறகு நிலாவில் தரையிறங்கும் முதல் குழு ஆகும். 2023 ஆம் ஆண்டு நிலவரப்படி இந்த பணி 2025 திசம்பரில் திட்டமிடப்பட்டுள்ளது.  
2023 ஆகத்து ஸ்டார்ஷிப்பின் வளர்ச்சியில் தாமதம் ஏற்பட்டதால் , நாசா அதிகாரிகள் ஆர்த்திமிசு 3 ஐ தரையிறக்காமல் பறக்க திறந்த மனதுடன் வெளிப்படுத்தினர். இந்த வழக்கில் , இந்தப் பணி நிலா நுழைவாயிலுக்கான ஒரு குழு வருகைதருகையாக மாறக்கூடும்.
# ரோலபாடு காட்டுயிர் காப்பகம்

**ரோலபாடு காட்டுயிர் காப்பகம்** (*Rollapadu Wildlife Sanctuary*) என்பது இந்தியாவின் ஆந்திரப்பிரதேச மாநிலம் நந்தியால் மாவட்டத்தில் உள்ள வனவிலங்கு சரணாலயம் ஆகும். அண்மையில் எண்ணிக்கை குறைந்துவரும் கானமயில் இங்குக் காணப்படுகிறது.
# ரோலபாடு காட்டுயிர் காப்பகம்

## அமைவிடம்

ஆந்திரப் பிரதேசத்தின் நந்தியால் மாவட்டத்தில் உள்ள ரோலபாடு காட்டுயிர் காப்பகம், கருநாடகாவுடன் மாநில எல்லைக்கு அருகில் உள்ளது.இது மாவட்ட தலைநகரான நந்தியாலிலிருந்து 40 கி.மீ. தூரத்திலும் கடப்பாவிலிருந்து 172 கி.மீ. தொலைவிலும் ராய்ச்சூரிலிருந்து 152 கி.மீ. தொலைவிலும் அமைந்துள்ளது. இதன் மொத்தப் பரப்பளவு 6.14 சதுர கி.மீ. ஆகும். இது 1988ஆம் ஆண்டில் கானமயில் மற்றும் வரகுக் கோழிகளைப் பாதுகாப்பதற்காக நிறுவப்பட்டது. ஆந்திரப் பிரதேசத்தில் காணப்படும் மிக அருகிய இனமான கானமயிலின் ஒரே வாழ்விடமாக உள்ளது. இந்த சரணாலயம் பெரும்பாலும் வெப்பமான, வறண்ட காலநிலை நிலைகள் மற்றும் ஒழுங்கற்ற மற்றும் சீரற்ற மழைப்பொழிவைக் கொண்ட சமவெளியாகும். இது சராசரியாக 290 மீட்டர் உயரத்தில் உள்ளது. ஆண்டு மழைப்பொழிவு 450 மி.மீ ஆகும்.
# ரோலபாடு காட்டுயிர் காப்பகம்

## தாவரங்கள்

ரோலபாடு என்பது கலப்பு காடுகள் மற்றும் முட்கள் நிறைந்த புதர்களைக் கொண்ட புல்வெளி சுற்றுச்சூழல் அமைப்பாகும் . காப்பகத்தின் எல்லையில் உள்ள விவசாய நிலங்களில் பருத்தி, புகையிலை மற்றும் சூரியகாந்தி ஆகியவை பயிரிடப்படுகின்றன. மேலும் எளந்தை, கொன்றை, அகாசியா, புரசு போன்ற தாவரச் சமூகங்கள் பறவைகள் கூடு கட்டுவதற்கு மிகவும் பயனுள்ளதாக உள்ளன.
# ரோலபாடு காட்டுயிர் காப்பகம்

## விலங்கினங்கள்

ரோலபாடு காப்பகத்தில் பல்வேறு வகையான விலங்கினங்கள் மற்றும் பறவைகளின் தாயகமாகும். நரி, இந்தியக் குள்ளநரி, குல்லாய் குரங்கு, காட்டுப்பூனை, தேன் கரடி மற்றும் புல்வாய் ஆகியவை இந்தச் சரணாலயத்தில் இருப்பதாகவும், கண்ணாடி விரியன் மற்றும் இந்திய நாகப்பாம்பு போன்றவையும் உள்ளன. இங்கு 132 பறவை சிற்றினங்கள் உள்ளன. சரணாலயத்திற்கு அருகில் உள்ள அழகனூர் நீர்த்தேக்கத்திற்கு ஆண்டுதோறும் புலம்பெயர்ந்த இனங்கள் அடிக்கடி வந்து செல்கின்றன. கானமயில் மற்றும் வரகுக்கோழி தவிர ரோலபாடுவில் காணப்படும் சில பறவை இனங்களில் பனங்காடை, பல மைனா சிற்றினங்கள், ஓணான் கொத்திக் கழுகு மற்றும் குளிர்காலத்தில் இடம்பெயரும் நீர்ப்பறவைகளான வரித்தலை வாத்து, நெட்டைக் கொக்கு மற்றும் பெரும் நாரை ஆகியவை அடங்கும்.  
இக்காப்பகத்தில் புல்வாய் எண்ணிக்கை அதிகரிப்பு, இங்குள்ள பெரிய தரைவாழ் பறவைகள் மற்றும் வரகுக்கோழி எண்ணிக்கை குறைவதற்கு ஒரு காரணமாகக் கூறப்படுகிறது. இவை புற்களை உண்பதால் விட்டில்பூச்சி மற்றும் வெட்டுக்கிளிகளின் எண்ணிக்கை குறைவதற்கு வழிவகுத்தது. இவை இந்த இரண்டு பறவை இனங்களுக்கும் முக்கிய உணவு ஆதாரமாக உள்ளன. மேலும் தரையில் கூடு கட்டும் பறவைகளுக்குக் கிடைக்கும் கூடு கட்டும் பகுதியையும் குறைக்கிறது.
# ரோலபாடு காட்டுயிர் காப்பகம்

## அச்சுறுத்தல்கள்

1980களில் பஸ்டர்ட் பாதுகாப்பிற்கான சிறந்த தளமாக நிறுவப்பட்டது. ரோலபாடு பாதுகாப்பு முயற்சிகள் சமீபத்திய ஆண்டுகளில் கடுமையான பின்னடைவைச் சந்தித்தன. சமீபத்திய ஆண்டுகளில் பஸ்டர்ட் எண்ணிக்கை குறைந்துள்ளது. இந்த சரணாலயத்தில் கிட்டத்தட்ட 800 புல்வாய் உள்ளன. இவை சரணாலயத்தின் எல்லைகளுக்கு அப்பால் உள்ள விவசாய நிலங்களுக்குச் சென்று பயிர்களை அடிக்கடி சேதப்படுத்துகின்றன. இது சரணாலயத்திற்கு எதிரான பொதுமக்களின் கோபத்திற்கு வழிவகுத்தது. சரணாலயத்தின் எல்லைக்குள் கால்நடைகளை மேய்ச்சலுக்கு உட்படுத்துவதால், பஸ்டர்டுகளின் இனப்பெருக்கம் பாதிக்கப்பட்டுள்ளது. அல்கனூர் குளத்தை தெலுங்கு கங்கை கால்வாயுடன் இணைப்பதன் காரணமாகச் சுற்றுச்சூழலில் ஏற்பட்ட மாற்றங்கள் மற்றும் இந்த பகுதி வறண்ட பகுதியில் நிலத்தடி நீர் மட்டம் அதிகரித்ததன் விளைவாகத் தாவரங்கள் மற்றும் சரணாலயத்தின் சுற்றளவு விவசாயத்தின் தன்மை ஆகியவற்றில் மாற்றங்கள் ஏற்பட்டுள்ளன. . உயிர்வழிப்பெருக்க விளைவு காரணமாகப் பூனைப் பருந்து இறந்துவிட்டதாகக் கண்டறியப்பட்டுள்ளது. நரி, வரகுக் கோழி மற்றும் பெரும் வானம்பாடி சமீப வருடங்களில் இக்காப்பகத்தில் காணப்படவில்லை.
# சபுக்திகின்

**அபு மன்சூர் நசீர் அல்-தின் சபுக்திகின்** (Abu Mansur Nasir al-Din Sabuktigin) ( 942 – ஆகத்து 997) என்பவர் கசனவிய அரசமரபை நிறுவியவர் ஆவார். இவர் 977 முதல் 997 வரை ஆட்சி புரிந்தார். இவரது துருக்கிய பெயரின் பொருள் *விரும்பப்படும் இளவரசன்* என்பதாகும்.  
தன்னுடைய இளவயதில் இவர் ஒரு அடிமையாக வாழ்ந்தார். பின்னர் தன்னுடைய மாமனார் அலுப்திகினின் மகளை மணந்து கொண்டார். அலுப்திகின் கசுனி பகுதியை கைப்பற்றி இருந்தார். இப்பகுதியே தற்போதைய ஆப்கானித்தானின் கசுனி மாகாணம் ஆகும். அலுப்திகின் மற்றும் சபுக்திகின் ஆகியோர் தொடர்ந்து சாமனிய மேலாட்சியை ஏற்றுக்கொண்டனர். சபுக்திகினின் மகன் மகுமூதுவின் காலத்தில்தான் காசுனியின் ஆட்சியாளர்கள் தனித்து இயங்க ஆரம்பித்தனர்.  
இவரது மாமனார் அலுப்திகின் இறந்த போது சபுக்திகின் புதிய ஆட்சியாளரானார். உதபந்தபுரத்தின் செயபாலனைத் தோற்கடித்த பிறகு தன்னுடைய இராச்சியத்தை விரிவாக்கினார். காசுமீரின் நீலம் ஆறு வரையிலும், தற்போதைய பாக்கித்தானின் சிந்து ஆறு வரையிலும் இருந்த நிலப்பரப்பை கைப்பற்றினார்.  
சபுக்திகின் 942ஆம் ஆண்டு வாக்கில் பிறந்தார். இவர் துருக்கிய பருசுகான் பழங்குடியினத்தைச் சேர்ந்தவர் ஆவார். கிர்கிசுத்தானின் தற்போதைய பருசுகோன் என்ற இடத்தில் பிறந்தார். அண்டை பழங்குடியினமான துக்சிகளால் ஒரு பழங்குடியினப் போரில் இவர் பிடிக்கப்பட்டார். சச்சில் இருந்த சாமனிய அடிமை சந்தையில் விற்கப்பட்டார். சாமனிய அடிமைக் காவலர் என்ற நிலையில் இருந்து தன்னுடைய தலைவர் கசீப் அலுப்திகினின் புரவலத் தன்மைக்கு கீழ் வரும் நிலைக்கு உயர்ந்தார்.  
"நுசிர் கசி என்ற பெயருடைய ஒரு வணிகர் சபுக்திகின் சிறுவனாக இருந்த போது இவரை விலைக்கு வாங்கினார். துருக்கிய புல்வெளிகளில் இருந்து புகாராவுக்கு இவரை அழைத்து வந்தார். அங்கு இவர் அலுப்திகினிடம் விற்கப்பட்டார்" என்று ஜுஸ்ஜனி குறிப்பிடுகிறார்.]]
# வில்லியம் குரூக்

**வில்லியம் குரூக்** (*William Crooke*) (6 ஆகஸ்ட் 1848 - 25 அக்டோபர் 1923) ஒரு பிரித்தனைச் சேர்ந்த கிழகத்திய ஆய்வாளரும், ஆங்கிலோ-இந்திய நாட்டுப்புறவியல் ஆய்வு மற்றும் ஆவணப்படுத்தலில் முக்கிய நபராகவும் இருந்தார்.
# வில்லியம் குரூக்

## சுயசரிதை

குரூக், அயர்லாந்தின் கவுண்டி கார்க்கில் பிறந்தார். மேலும் எராஸ்மஸ் இசுமித்தின் டிப்பரரி இலக்கணப் பள்ளி மற்றும் டப்ளின் டிரினிட்டி கல்லூரியில் கல்வி பயின்றார்.
குரூக் இந்தியக் குடிமைப் பணியில் சேர்ந்தார். இந்தியாவில் ஒரு நிர்வாகியாக இருந்தபோது, நாட்டின் பழங்கால நாகரிகங்களில் தனது ஆராய்ச்சிகளுக்கு ஏராளமான பொருட்களைக் கண்டார். இந்திய மக்கள், அவர்களின் மதங்கள், நம்பிக்கைகள் மற்றும் பழக்கவழக்கங்கள் பற்றி நிறைய எழுத ஆரம்பித்தார். இவர் ஒரு திறமையான வேட்டைக்காரரும் கூட.  
குரூக் ஒரு திறமையான நிர்வாகியாக இருந்தபோதிலும், தனது மேலதிகாரிகளுடன் ஆளுமை மோதல்கள் காரணமாக இந்தியக் குடிமைப் பணியில் இவரது தொழில் வாழ்க்கை 25 ஆண்டுகள் மட்டுமே நீடித்தது. பின்னர் இங்கிலாந்து திரும்பினார். 1910 இல், பிரித்தானிய சங்கத்தின் மானுடவியல் பிரிவின் தலைவராக தேர்ந்தெடுக்கப்பட்டார். 1911 ஆம் ஆண்டில், நாட்டுப்புறாக் கழகத்தில் பல ஆண்டுகளாக உறுப்பினராக இருந்து, அதன் தலைவராகவும் தேர்ந்தெடுக்கப்பட்டார். அடுத்த ஆண்டில் சங்கத்தின் தலைவராக மீண்டும் தேர்ந்தெடுக்கப்பட்டார். பின்னர் 1915 இல் *போக்-லோர்* என்ற அதன் என்ற இதழின் ஆசிரியரானார். 1923 ஆம் ஆண்டு அக்டோபர் 25 ஆம் தேதி குளோசெஸ்டர்சையரில் உள்ள செல்டென்காமில் உள்ள ஒரு முதியோர் இல்லத்தில் தான் இறக்கும் வரை தங்கியிருந்தார்.  
ஆக்ஸ்போர்டு மற்றும் டப்ளின் பல்கலைக்கழகங்களின் பட்டங்கள் மற்றும் பிரித்தானிய அகாதமியின் சகா உட்பட, பிற்கால வாழ்க்கையில் குரூக் பல்வேறு மரியாதைகளைப் பெற்றார்.
# வில்லியம் குரூக்

## இந்தியாவில் இருக்கும் போது இனவியல்

1857 கிளர்ச்சிக்குப் பின், டெம்பிள் போன்ற இந்திய குடிமைப் பணி உறுப்பினர்கள், எதிர்காலத்தில் இதேபோன்ற நிகழ்வு தவிர்க்கப்பட வேண்டுமென்றால், அவர்களின் காலனித்துவ குடிமக்கள் மற்றும் குறிப்பாக கிராமப்புறங்களைச் சேர்ந்தவர்கள் பற்றிய சிறந்த புரிதலைப் பெறுவது அவசியம் என்று நம்பினர். குரூக் அத்தகைய செயலில் ஈடுபட்டார். இதில் கற்ற பாடங்களை தனது உத்தியோகத்தில் செலுத்தினார்.  
குரூக் இந்த துறையில் இனவியலாளராக கருதப்பட்டார். இது 1890 ஆம் ஆண்டில் பர்மாவிற்குச் சென்ற டெம்பிள் மூலம் முன்னர் திருத்தப்பட்ட ஒரு பத்திரிகையை அவர் பொறுப்பேற்றபோது தொடங்கியது. அடுத்த ஆறு ஆண்டுகளில், இனவரைவியல் துறையில் குரூக்கின் வெளியீடு கணிசமானதாக இருந்தது. பிரபலமான மதம் மற்றும் நாட்டுப்புறவியல் மற்றும் வடமேற்கு மாகாணங்களின் பழங்குடிகள் மற்றும் சாதிகளை உருவாக்கும் நான்கு தொகுதிகள் என இதழில் இரண்டு தொகுதிகளை வெளியிட்டார். கூடுதலாக, இவர் மற்றவர்களால் வெளியிடப்பட்ட பத்திரிகைகளுக்கும் தொடர்ந்து பங்களித்தார்
# ராஜ் தர்பங்கா

**தர்பங்கா ராஜ்** (*Raj Darbhanga*) **ராஜ் தர்பங்கா** மற்றும் **கந்த்வாலா வம்சம்** என்றும் அழைக்கப்படும் இது ஒரு மைதிலி பிராம வம்சமும் பிராந்தியங்களின் ஆட்சியாளர்களும் ஆவர். மிதிலை பகுதியின் ஒரு பகுதியாக இருந்த இது இப்போது இந்தியாவிற்கும் நேபாளத்திற்கும் இடையில் பிரிக்கப்பட்டுள்ளது.  
மைதிலி பிராமணர்கள் இதன் ஆட்சியாளர்களாக இருந்ததால் தர்பங்கா நகரத்தில் உள்ள இவர்களின் பகுதி மிதிலை பிராந்தியத்தின் மையமாக மாறியது. ஏனெனில் ஆட்சியாளர்கள் மைதிலி கலாச்சாரம் மற்றும் மைதிலி மொழியின் ஆதரவாளர்களாக இருந்தனர்.  
அதன் உச்சத்தில், வம்சம் 4000 சதுர மைல்களை உள்ளடக்கியிருந்தது. மேலும், "வட பீகார் ஜமீந்தாரிகளின் மிகப்பெரிய மற்றும் பணக்காரர் மற்றும் பிரித்தானிய இந்தியாவின் மிகப்பெரிய ஜமீந்தாரிகளில் ஒருவர்" என்று விவரிக்கப்பட்டது. ஆங்கிலேயர்களால் ஒரு சமஸ்தானமாக அங்கீகரிக்கப்படாவிட்டாலும், ராஜ் தர்பங்கா பெரியதாக இருந்தது. மேலும், பல சமஸ்தானங்களை விட, குறிப்பாக மேற்கு இந்தியாவில் உள்ள மாநிலங்களை விட அதிக அதிகாரங்களைக் கொண்டிருந்தது.  
மகாராஜா பகதூர் சர் காமேஷ்வர் சிங் ராஜ் தர்பங்காவின் கடைசி ஆட்சியாளராக இருந்தார். அவர் 1962 இல் வாரிசு இல்லாமல் இறந்தார்.
# ராஜ் தர்பங்கா

## வரலாறு

கந்த்வால் வம்சத்தினர் 1960கள் வரை முகலாய பேரரசர் அக்பரின் காலத்தில் பிரபலமடைந்த மைதில் பிராமணர்கள் . அவர்களின் நிலங்களின் பரப்பளவு, காலப்போக்கில் வேறுபட்டது. மேலும் ஆங்கிலேயர் காலத்தில், முந்தைய சனத் ஏற்பாட்டின் கீழ் இவர்களுக்கு வழங்கப்பட்ட பகுதியை விட இவர்களின் உரிமைப் பகுதி சிறியதாக இருந்தது. பிரித்தானிய இந்தியாவின் செல்வாக்கு நேபாளத்தில் இருந்த பகுதிகளின் கட்டுப்பாட்டை இழந்தபோது இவர்களின் பகுதிகளும் குறிப்பிடத்தக்க அளவில் குறைந்தது. இருப்பினும், இவர்களின் சொத்துக்கள் கணிசமாக இருந்தன. இவர்களின் ஆட்சி முடிவுக்கு வந்த போது, பிரதேசங்கள் சுமார் 4500 கிராமங்கள் கொண்ட 6,200 சதுர கிலோமீட்டர்கள் (2,400 சதுர மைல்) பரப்பளவில் இருந்தன என்று ஒரு மதிப்பீடு தெரிவிக்கிறது.  
1947 ஆம் ஆண்டு பிரித்தானிய ஆட்சியிலிருந்து இந்தியா சுதந்திரம் அடைந்த பிறகு, இந்திய அரசு பல நிலச் சீர்திருத்த நடவடிக்கைகளைத் தொடங்கியது. மேலும், ஜமீந்தாரி முறை ஒழிக்கப்பட்டது. தர்பங்கா ராச்சியத்தின் அதிகாரமும் குறைந்தது.  
இந்தியாவின் மேற்குப் பகுதிகளில் இருந்த பல சமஸ்தானங்களுடன் ஒப்பிடும் போது ராஜ் தர்பங்கா மிகவும் பெரியதாக இருந்தது, அவற்றில் பல 200 மக்களை மட்டுமே கொண்டிருந்தன. இந்த சமஸ்தானங்களுக்கு ராஜ் தர்பங்காவிற்கு இருந்த அதிகாரம் இல்லை. அதன் ஆண்டு வருமானம் தோராயமாக 4 மில்லியன் ரூபாயும் பல சமஸ்தானங்களுக்கு இணையாக இருந்தது.  
தர்பங்கா ராஜ் காலத்தில் கட்டப்பட்ட பல அரண்மனைகள் உள்ளன. 1934 நேபாளம்-பீகார் பூகம்பத்திற்குப் பிறகு கட்டப்பட்ட நர்கோனா அரண்மனை மற்றும் லலித் நாராயண் மிதிலா பல்கலைக்கழகம் மற்றும் இலட்சுமிவிலாஸ் அரண்மனைக்கு நன்கொடை அளிக்கப்பட்டது. இது 1934 பூகம்பத்தில் கடுமையாக சேதமடைந்து, மீண்டும் கட்டப்பட்டு, பின்னர் காமேஷ்வர் சிங் தர்பங்கா சமஸ்கிருத பல்கலைக்கழகம் மற்றும் தர்பங்கா கோட்டைக்கு நன்கொடையாக வழங்கப்பட்டது.  
பீகாரின் மதுபானி மாவட்டத்தில் உள்ள ராஜ்நகரில் உள்ள ராஜ்நகர் அரண்மனை வளாகம் மற்றும் சிம்லாவின் கைத்துவில் உள்ள தர்பங்கா ஹவுஸ் (தற்போது லொரேட்டோ கான்வென்ட் தாரா ஹால் பள்ளி) உட்பட இந்தியாவின் பிற நகரங்களிலும் தர்பங்கா ராஜ் பல அரண்மனைகளைக் கொண்டிருந்தது.
# ராஜ் தர்பங்கா

## மதம்

மகாராஜா ரமேஷ்வர் சிங், வேதங்கள் மற்றும் வேத சடங்குகள் போன்ற பழைய இந்து பழக்கவழக்கங்களை மீண்டும் அறிமுகப்படுத்துவதற்கான தங்களின் முயற்சியின் ஒரு பகுதியாக, சாமவேத படிப்பை மீண்டும் அறிமுகப்படுத்தினார். தென்னிந்தியாவில் இருந்து சில நன்கு அறிந்த சாமவேதிய அறிஞர்களை அங்கு கற்பிக்க அழைக்கப்பட்டனர்.  
அனைத்து சாதியினருக்கும் பெண்களுக்கும் இந்து வேதங்களை கிடைக்கச் செய்ய முயன்ற புதிய பழமைவாத இந்து அமைப்பான ஸ்ரீ பாரத் தர்ம மகாமடலின் பொதுத் தலைவராக மகாராஜா ரமேஷ்வர் சிங் இருந்தார். ஆங்கிலம் மற்றும் பிற மொழிகளில் தாந்த்ரீக நூல்களை வெளியிடுவதை நோக்கமாகக் கொண்ட அகமானுசந்தான சமிதியின் முக்கிய புரவலர்களில் ஒருவராகவும் இருந்தார்.
# ராஜ் தர்பங்கா

## கல்வி ஊக்குவிப்பு

இந்தியாவில் கல்வி பரவுவதில் தர்பங்காவின் அரச குடும்பம் பங்கு வகித்தது. பனாரசு இந்து பல்கலைக்கழகம், கொல்கத்தா பல்கலைக்கழகம், அலகாபாத் பல்கலைக்கழகம், பட்னா பல்கலைக்கழகம், காமேசுவர் சிங் தர்பங்கா சமசுகிருத பல்கலைக்கழகம், தர்பங்கா மருத்துவக் கல்லூரி மற்றும் மருத்துவமனை, லலித் நாராயண் மிதிலா பல்கலைக்கழகம், அலிகர் முஸ்லிம் பல்கலைக்கழகம், மற்றும் இந்தியாவின் பல கல்வி நிறுவனங்களுக்கு தர்பங்கா ராஜ் முக்கிய நன்கொடை அளித்துள்ளது.  
மகாராஜா ராமேஷ்வர் சிங் மதன் மோகன் மாளவியாவால் தொடங்கப்பட்ட பனாரசு இந்து பல்கலைக்கழகத்திற்கு முக்கிய நன்கொடையாளராகவும், ஆதரவாளராகவும் இருந்தார். அவர் ரூ. 5,000,000 தொடக்க நிதியாக வழங்கினார். மகாராஜா பனாரசு இந்து பல்கலைக்கழகத்தின் இணை வேந்தராகவும் இருந்தார்.
# டேவிட் பிளே

**டேவிட் மீர் பிளே** (*David Meir Blei*) கொலம்பியா பல்கலைக்கழகத்தில் புள்ளியியல் மற்றும் கணினி அறிவியல் துறைகளில் பேராசிரியராக உள்ளார்.2014 ஆம் ஆண்டிற்கு முன் பிரின்ஸ்டன் பல்கலைக்கழகத்தில் கணினி அறிவியல் துறையில் இணை பேராசிரியராக இருந்தார். இவரது பணி முதன்மையாக இயந்திர கற்றலில் உள்ளது.
# டேவிட் பிளே

## ஆராய்ச்சி

இவரது ஆராய்ச்சி ஆர்வங்களில் தலைப்பு மாதிரிகள் அடங்கும். இவர் ஆண்ட்ரூ என்சி மற்றும் மைக்கேல் ஐ. சோர்டான் ஆகியோருடன் மறைந்த டிரிச்லெட் ஒதுக்கீட்டின் அசல் மாதிரிகளை உருவாக்குபவர்களில் ஒருவராக இருந்தார். 2020 ஆம் ஆண்டு சூன் மாதம் 18 ஆம் தேதி நிலவரப்படி, இவரது வெளியீடுகள் 109,821 முறை மேற்கோள் காட்டப்பட்டுள்ளன. இது அவருக்கு 97 எச்-குறியீட்டுகளைக் கொடுத்தது.
# டேவிட் பிளே

## கௌரவங்களும் விருதுகளும்

பிளே 2013 ஆம் ஆண்டு கணினி இயந்திரங்களுக்கான சங்கம் இன்போசிசு அறக்கட்டளை விருதைப் பெற்றார். இந்த விருது 45 வயதிற்குட்பட்ட கணினி விஞ்ஞானிகளுக்கு வழங்கப்படுகிறது. இதன் பின்னர் இவ்விருது கம்ப்யூட்டிங் துறையில் கணினி இயந்திரங்களுக்கான சங்க பரிசு என மறுபெயரிடப்பட்டது. இவர் 2015 ஆம் ஆண்டு "நிகழ்தகவு தலைப்பு மாடலிங் மற்றும் பேய்சியன் இயந்திர கற்றலின் கோட்பாடு மற்றும் நடைமுறைக்கான பங்களிப்புகளுக்காக" கணினி இயந்திரங்களுக்கான சங்கத்தின் தோழராக பெயரிடப்பட்டார்.
# பேனுபனா சாயா

**பேனுபனா சாயா** (*Benubana Chhaya*) என்பது இந்திய நாட்டின் மேற்கு வங்க மாநில தலைநகரான கொல்கத்தாவில் உள்ள கிழக்கு பெருநகர புறவழிச்சாலை, பைசுனாப்கதா பட்டுலி நகரத்தில் அமைந்துள்ள வகைப்படுத்தப்பட்ட நீர் பூங்கா ஆகும். இது கொல்கத்தா பெருநகர வளர்ச்சி ஆணையத்தால் 2013 ஆம் ஆண்டு கொல்கத்தாவை உயர்நிலைப்படுத்துவதற்காக உருவாக்கப்பட்டது. இச்சாலை ஒரு ஏரியைச் சுற்றி கட்டப்பட்ட ஒரு பொது பூங்கா மற்றும் இருபுறமும் ஏரிகளால் சூழப்பட்ட மரங்கள் நிறைந்த பாதையைக் கொண்டுள்ளது. இப்பூங்கா குடும்பம் மற்றும் நண்பர்களுடன் நேரத்தை செலவிட ஒரு அமைதியான இடமாகும். பார்வையாளர்கள் படகு சவாரி செய்யலாம் மற்றும் பூங்காவிற்குள் அமைந்துள்ள டிராம் உணவகத்தையும் பார்வையிடலாம். பூங்காவிற்குள் நுழைய டிக்கெட் வாங்க வேண்டும். ஒரு நபருக்கு டிக்கெட்டின் விலை ரூபாய் பத்து ஆகும்.
# வரைவு:சந்தோஷ் ராம்

**சந்தோஷ் ராம்** (*Santhosh Ram*) ஓர் இந்தியத் திரைப்பட இயக்குனரும், திரைக்கதை ஆசிரியரும் மற்றும் தயாரிப்பாளரும் ஆவார். உலகெங்கிலும் உள்ள பல்வேறு திரைப்பட விழாக்களில் இவரது குறும்படங்கள் திரையிடப்பட்டுள்ளன. இவரது குறும்படங்களான *வட்டம்* (2009), *கல்லி* (2015) மற்றும் *பிரஷ்னா* (2020) ஆகியவற்றால் பரவலாக அறியப்பட்டவர். இவரது முதல் குறும்படமான *வர்ச்சுல்* 56 திரைப்பட விழாக்களில் திரையிடப்பட்டு பதின்மூன்று விருதுகளை வென்றது. *பிரஷ்னா* (கேள்வி) 2020 பிலிம்பேர் குறும்பட விருதுகள் 2020க்கான பட்டியலிடப்பட்டது. 2021 ஆம் ஆண்டு இத்தாலியின் புளோரன்சு நகரில் நடந்த யுனிசெஃப் இன்னோசென்டி திரைப்பட விழாவில் *பிரஷ்னா*வுக்கான ஐரிஸ் விருதை சந்தோஷ் ராம் வென்றார்.
# வரைவு:சந்தோஷ் ராம்

## ஆரம்ப வாழ்க்கை மற்றும் பின்னணி

சந்தோஷ் ராம் மகாராட்டிராவின் லத்தூர் மாவட்டத்தில் உள்ள டோங்கர்ஷெல்கியில் பிறந்தார். உத்கீர், நகரில் ஒரு நடுத்தர குடும்பத்தில் வளர்ந்தார். தனது குழந்தைப் பருவத்தில் நடந்த சம்பவங்களால் தாக்கம் பெற்றார்.
# வரைவு:சந்தோஷ் ராம்

## தொழில்

சந்தோஷ் குறும்படங்களை எழுதி இயக்குவதன் மூலம் தனது திரைப்படத் தயாரிப்பு வாழ்க்கையைத் தொடங்கினார். மராத்திய மொழியில் *வர்ச்சுல்* என்ற குறும்படத்தை 35 மிமீ படச்சுருளில் எடுத்தார். இத்திரைப்படம் 56க்கும் மேற்பட்ட தேசிய மற்றும் சர்வதேச திரைப்பட விழாக்களில் திரையிடப்பட்டது இதில் 11வது ஓசியனின் சினிஃபேன் ஆசிய மற்றும் அரபு சினிமா விழா 2009, புது தில்லி, 3வது சர்வதேச கேரள ஆவணப்படம் மற்றும் குறும்பட விழா, 2010, இந்தியா, 8வது ஆசிய திரைப்பட விழா 2009, மும்பை, மற்றும் 17வது டொராண்டோ ரீல் ஆசிய சர்வதேச திரைப்பட விழா 2013 (கனடா) ஆகியவை அடங்கும். இப்படம் பதின்மூன்று விருதுகளை வென்றன.
இவரது சமீபத்திய திரைப்படமான *கல்லி* (2020) பிலிம்பேர் குறும்பட விருதுகளுக்காக (2020) தேர்ந்தெடுக்கப்பட்டது. மேலும், அதிகாரப்பூர்வமாக உலகம் முழுவதும் 36 திரைப்பட விழாக்களுக்குத் தேர்ந்தெடுக்கப்பட்டது, பதினேழு விருதுகளை வென்றது.
# மோகோர் குஞ்சா

**மோகோர் குஞ்சா** (*Mohor Kunja*) (முந்தைய **குடிமக்கள் பூங்கா** ) என்பது மேற்கு வங்க மாநில தலைநகரான கொல்கத்தாவின் மைதானத்தில் உள்ள ஒரு பொது நகர்ப்புற பூங்கா ஆகும். இந்த பூங்கா கதீட்ரல் சாலையில் உள்ள விக்டோரியா மெமோரியலின் பக்கத்திலும் நந்தன் கலாச்சார மையத்திற்கு எதிரேயும் அமைந்துள்ளது. 2007ஆம் ஆண்டில், மொகோர்-டி என்று பிரபலமாக அறியப்பட்ட இரவீந்திர சங்கீத் நிபுணர் கனிகா பந்தோபாத்யாயை கௌரவிக்கும் வகையில், கொல்கத்தா மேயரான பிகாசு ரஞ்சன் பட்டாச்சார்யாவால் மோகோர் குஞ்சா எனப் பெயர் மாற்றம் செய்யப்பட்டது. பூங்காவின் கட்டுமானச் செலவு 64 லட்சம் ரூபாய் ஆகும். பூங்கா அதன் இசை நீரூற்றுகள் மற்றும் நாத்திக அழகுக்காக அறியப்படுகிறது. இந்த பூங்கா கலாச்சார நிகழ்வுகளுக்கான திறந்தவெளி அரங்கையும் வழங்குகிறது.
# குண்டாறு (ஆந்திரம்)

**குண்டாறு** (*Kundu River*) என்பது *குண்டேரு*, *குமுத்வதி* என்றும் அழைக்கப்படும் ஆறு இந்தியாவின் ஆந்திரப் பிரதேசத்தின் இராயலசீமைப் பகுதியில் உள்ள பெண்ணாற்றின் துணை நதியாகும். கர்நூல் மாவட்டத்தின் ஓர்வகல் மண்டலத்தில் உள்ள உப்பலபாடு கிராமத்தின் அருகே நீரூற்றாக உருவாகி, கடப்பா மாவட்டம் கமலாபுரத்தில் உள்ள பெண்ணாற்றுடன் இணைவதற்கு முன்பு பல மாற்றங்களைச் சந்தித்து ஓடுகிறது. நந்தியால் மற்றும் கோயில்குந்த்லா பகுதிகளுக்கு அடிக்கடி ஏற்படும் வெள்ளப்பெருக்கு காரணமாக இது அறியப்படுகிறது. எனவே இது "நந்தியாலின் சோகம்" என்று பிரபலமாக அழைக்கப்படுகிறது. ஆனால் தற்காலத்தில் நந்தியால் நகரம் அதிக மக்கள்தொகை கொண்ட பெரிய நகரமாக மாறியுள்ளது. இதனால் கழிவுநீர் முன் சுத்திகரிப்பு இல்லாமல் குண்டாற்றில் வெளியேற்றப்படுகிறது. தொழிலதிபர்கள் லாபத்தில் தங்கள் பார்வையைச் செலுத்தி ஆற்றை அதிகபட்ச அளவிற்கு மாசுபடுத்துகின்றனர். நந்தியாலா ஆற்றின் கரையோரத்தில் வசிக்கும் கிராம மக்கள் பல்வேறு தோல் நோய்களால் பாதிக்கப்பட்டுள்ளனர். மாசுபாடு விலங்குகளின் ஆரோக்கியத்தையும் பாதிக்கிறது. பழங்காலத்தில் இந்த ஆறு குமுதவதி என்று அழைக்கப்பட்டது. குண்டாற்று நீரைக் குடிப்பவன் எதிரிகளை எதிர்கொள்ளும் அபார தைரியத்தைப் பெறுவான் என்று இராயலசீமாவில் கூறப்படும் பழமொழி. குண்டாற்றுப் பள்ளத்தாக்கு ரேநாடு என்று அழைக்கப்படுகிறது. இது "ரேனாதி பவுருஷம்" என்ற சொல்லின் அடையாளமாகும்.
# குண்டாறு (ஆந்திரம்)

## பாதை

குண்டு ஆறு சுமார் வடிநிலப் பகுதியினைக் கொண்டுள்ளது. இதன் வெள்ள சமவெளியில், 41 கிராமங்கள் உள்ளன. இது கர்நூல் மற்றும் கடப்பா மாவட்டங்களில் உள்ள 6 சட்டமன்றத் தொகுதிகளை உள்ளடக்கியது. கேலேறு, பாலேறு, நிப்புவாகு மற்றும் சங்கலவாகு உள்ளிட்ட பல ஓடைகள் வெள்ள நீரின் முக்கிய ஆதாரங்களாக உள்ளன. குறிப்பாக கலேறு மற்றும் பாலேறு நல்லமலா மலைப்பகுதியிலிருந்து அதிக வெள்ள நீரைக் கொண்டு வருகிறது. மழைக்காலத்தில், குறிப்பாகச் சூறாவளிகளின் போது குண்டு கால்வாயில் நீரோட்டம் மூர்க்கமாக இருக்கும்.
# குண்டாறு (ஆந்திரம்)

## வெள்ளம்

குண்டாற்றுக்கு அருகில் அமைந்துள்ள கிராமங்கள் மற்றும் நந்தியால் நகரம் அடிக்கடி வெள்ளத்தால் பாதிக்கப்பட்டு, சொத்துக்களுக்கும் விளைநிலங்களுக்கும் பெரும் இழப்பு ஏற்படுகிறது. இந்த பகுதியில் உள்ள விவசாயிகள் அறுவடை செய்யும் வரை பயிர்களுக்கு உத்தரவாதம் இல்லை. ஏனெனில் வெள்ளத்தின் துல்லியமான வருகையை யாராலும் கணிக்க முடியாது. சூலை முதல் திசம்பர் வரை இந்த ஆற்றில் வெள்ளப்பெருக்கு ஏற்படும் பல நிகழ்வுகள் உள்ளன. 1994-ல் வெள்ளம் சுமார் 60 கோடி ரூபாய் இழப்பினை ஏற்படுத்தியது. 20 ஆகத்து 2000 அன்று நள்ளிரவில் நந்தியால் நகரம் வெள்ள நீரில் மூழ்கியது. நகரத்தில் உள்ள அனைவரும் சில சொத்து இழப்புகளை அனுபவித்தனர். மேலும் 10 பேர் இறந்தனர். 2009ஆம் ஆண்டு முன்னறிவிப்புச் செய்யப்பட்ட கர்நூல் வெள்ளத்தின் போது நந்தியால் 5 நாட்கள் நாட்டின் பிற பகுதியிலிருந்து முற்றிலும் துண்டிக்கப்பட்டது. குண்டாற்று வெள்ளம் நகரம் முழுவதையும் சுற்றி வளைத்தது.
# குண்டாறு (ஆந்திரம்)

## வெள்ளம்

### எதிர்ப்புகள்

வெள்ளப் பிரச்னையைத் தீர்க்க வலியுறுத்தி நந்தியால் பகுதி மக்களும் குண்டாற்றுச் சமவெளி விவசாயிகளும் போராட்டத்தில் ஈடுபட்டனர். நந்தியாலின் புறநகர்ப் பகுதியில் குண்டும் குழியுமான பாதையில் பாதுகாப்புச் சுவர் அமைக்க வேண்டும் என்ற கோரிக்கை பரவலாக எழுந்துள்ளது. கோயில்குண்ட்லாவின் முன்னாள் சட்டமன்ற உறுப்பினர் மறைந்த கர்ரா சுப்பா ரெட்டி மற்றும் ஓய்வு பெற்ற தலைமை பொறியாளர் பி.வி. ரெட்டி ஆகியோர் அரசுக்கு சில தீர்வுகளைப் பரிந்துரைத்தனர். ஆனால் பயனில்லை. காமினி வேணுகோபால ரெட்டி தலைமையில் குண்டாற்றுப் போராட்ட சமிதி, வாய்க்கால்களின் குறுக்கே தடுப்பணைகள் மற்றும் நீர்த்தேக்க தொட்டிகளை அமைக்க வேண்டும் என கோரிக்கை விடுத்து வருகின்றனர். ஆனால் இந்த முன்மொழிவின் தொழில்நுட்பம் இன்னும் பொறியாளர்களால் ஆய்வு செய்யப்பட்டுச் சான்றளிக்கப்படவில்லை. நன்கு அறியப்பட்ட பொறியாளர் முனைவர் சிறீ ராமி ரெட்டி, ராயலசீமாவின் முழுப் பகுதிக்கும் வெள்ளத்தைத் தடுப்பதற்கும், தண்ணீரைத் திறம்படப் பயன்படுத்துவதற்கும் தீர்வுகளை மேற்கோள் காட்டி நிரந்தர திட்டம் முன்வரைவு ஒன்றைச் சமர்ப்பித்தார். குண்டாறு தொடர்பான சில பரிந்துரைகளையும் அவரது பரிந்துரை கொண்டிருந்தது. குண்டாற்றுப் பள்ளத்தாக்கின் தனிச்சிறப்பு என்னவென்றால், 10 கி.மீ. வரை நிலத்தடி குடிநீர் இல்லை. இந்த வரம்புகளுக்குள் ஆழ்துளைக் கிணறு தோண்டினால், கிணற்றிலிருந்து அதிக புளோரைடு மற்றும் சல்பேட் கலந்த நீரே கிடைக்கின்றது.  
ஸ்ரீசைலம் நீர்த்தேக்கத்திலிருந்து கிருஷ்ணா ஆற்றில் இருந்து திருப்பிவிடப்படும் வெள்ள நீர் குண்டாற்றுப் பள்ளத்தாக்கு வழியாக மட்டுமே பிரதான பெண்ணாற்றைச் சென்றடைகிறது. குண்டாற்றுச் சமவெளிகள் அதிக நீர் வெளியேற்றத்தில் வெள்ளப்பெருக்குக்கு ஆளாவதால், கிருஷ்ணா நதி வெள்ள நீரை பொதிரெட்டிபாடு தலைமை கலிங்கு வழியாகத் தண்ணீர் பஞ்சம் உள்ள பெண்ணாறுக்குத் திருப்பிவிடக் கட்டுப்படுத்தும் காரணியாக மாறியுள்ளது.
# ஜம்புநதி

**ஜம்புநதி** (*Jambunathi River*) என்பது இந்தியாவின் தமிழ்நாட்டில் தென்காசி மற்றும் திருநெல்வேலி மாவட்டத்தில் ஓடும் ஒரு ஆறு ஆகும். ஜம்புநதி தாமிரபரணி ஆற்றின் துணை ஆறு ஆகும். இராமா நதியின் உபரி நீரை ஜம்புநதிக்குத் திருப்பிவிட திட்டம் ஒன்று தமிழக அரசால் செயல்படுத்தப்பட்டுகிறது.